สวัสดีครับ ช่วงนี้กำลังกิน pep เนื่องจากมีพฤติกรรมเสี่ยงมาครับ กินมาได้วันที่ 6 แล้วผมปากแตกเลือดออกพอสมควร แล้วทีนี้ก็มีเลือดบางส่วนเข้าปากตัวเองไป จะถามว่ามีผลต่อการรักษาที่ทำอยู่รึเปล่าครับ
สวัสดีค่ะ ยาต้านฉุกเฉินหรือ PEP เป็นยาต้านไวรัสที่รับประทานหลังจากไปมีความเสี่ยงการติดเชื้อ hiv เช่น1.การมีเพศสัมพันธ์ทางช่องคลอด/ทวารหนัก/การใช้ปาก2.การใช้เข็มฉีดยาหรือของมีคมร่วมกัน3.การรับเลือด4.จากแม่สู่ลูกโดยรับประทานภายใน 72 ชั่วโมงหลังมีความเสี่ยง รับประทานติดต่อกัน 28 วัน โดยควรรับประทานทุกวัน ไม่ขาดยา เนื่องจากระดับยาควรจะคงที่ในเลือดตลอด เพื่อควบคุมเชื้อไวรัสให้ได้ในระหว่างที่รับประทานยาอาจมีผลข้างเคียงเช่น คลื่นไส้ อาเจียน กินได้น้อย อ่อนเพลีย ท้องเสีย ปวดศีรษะ หากมีอาการเหล่านี้มากจนรบกวนการใช้ชีวิตประจำวัน ควรปรึกษาแพทย์ที่จ่ายยาเพื่อรับยาที่ช่วยลดอาการเหล่านี้ จะได้สามารถกินยาต้านได้ครบตามหลักการแล้วยา PEP จะช่วยป้องกันไม่ให้เชื้อไวรัสเข้าสู่เซลล์ในร่างกายค่ะ ดังนั้นการกลืนเลือดตัวเองเข้าไปซ้ำ ก็ไม่ได้มีผลต่อยาหรือกระบวนการป้องกันเชื้อไวรัสเข้าสู่เซลล์ของยา PEP ค่ะแนะนำการมีเพศสัมพันธ์ด้วยการใช้ถุงยางอนามัยเพื่อป้องกันการติดต่อของโรค hiv และโรคติดต่อทางเพศสัมพันธ์อื่นๆ